সেই ডাকে বাড়িতে এসে ফাতেমা দেখলেন ২৫ বছর বয়সী এক যুবকের সঙ্গে তার বিয়ের সব আয়োজন সম্পন্ন। ফাতেমার বয়স তখন ১১ বছর। কী করবেন? ভেবে পাচ্ছিলেন না। এ সময় স্থানীয় বেসরকারি সংস্থা ‘আশার আলো পাঠশালা’র পরিচালক বিশ্বজিৎ বর্মণসহ সংগঠনের কয়েকজন যুবক এসে এই বিয়েতে বাধা দেন। ফাতেমার বাবাকে বোঝান যে, বাল্যবিবাহ দেওয়া ঠিক না। পুলিশ গ্রেফতার করে নিয়ে যাবে। ফাতেমাকে বিনাপয়সায় লেখাপড়া করানোর দায়িত্ব নেয় আশার আলো পাঠশালা। ফাতেমা বলেন, ‘তাদের সহযোগিতায় ও আমার মায়ের ইচ্ছায় আশার আলো পাঠশালায় ভর্তি হই। পাঠশালায় এসে নতুন জীবন ফিরে পাই।’